பன்னிரு திருத்தூதர் (மாற் 3:13-19; லூக் 6:12-16) 1 இயேசு தம் சீடர் பன்னிருவரையும் தம்மிடம் வரவழைத்தார். தீய ஆவிகளை ஓட்டவும், நோய் நொடிகளைக் குணமாக்கவும் அவர்களுக்கு அதிகாரம் அளித்தார்.  2 அத்திருத்தூதர் பன்னிருவரின் பெயர் பின்வருமாறு: முதலாவது பேதுரு என்னும் சீமோன், அடுத்து அவருடைய சகோதரர் அந்திரேயா, செபதேயுவின் மகன் யாக்கோபு, அவருடைய சகோதரர் யோவான்,  3 பிலிப்பு, பர்த்தலமேயு, தோமா, வரி தண்டினவராகிய மத்தேயு, அல்பேயுவின் மகன் யாக்கோபு, ததேயு,  4 தீவிரவாதியாய் இருந்த சீமோன், [1] இயேசுவைக் காட்டிக் கொடுத்த யூதாசு இஸ்காரியோத்து. திருத்தூதர்கள் அனுப்பப்படுதல் (மாற் 6:7-13; லூக் 9:1-6)